قادین خستهلیکلری / آیباشينين گئجيکمه سببلری
آیباشی نيظامی عوموميت’له 28-30 گۆنده داوام ائدن بير دؤوردۆر.
بعضی قادينلاردا بو نيظام بیر هفته اول و يا بیر هفته گئج اولاراق گؤرۆلر کی، بو دا نورمال ساييلار…
ياشانيلان ائسترئسلر، چتينليکلر، آنی کيلو دييشيکليکلری، ايدمان، غم_غۇصّه کیمی بير چوخ فاکتور آیباشی نيظامينا تاثير ائده بيلر.
آرتيما دؤورۆنده بير قادينين یۇمۇرتاليقـلاری هر آی بير یۇمۇرتا چيخارار. اگر قادين او آی حاميله قالمازسا، اؤزۆنۆ حاميلهليگه حاضيرلانميش اولان رَحئم ایچی پردهسی آیباشی قاناماسی اولاراق چؤله آخار. بۇ قاناما 4-5 گۆن داوام ائدر و آیباشی قاناماسی و يا مئنسترواسييا1 اولاراق آدلانديريلار.
قادينلارين سۆرهکلی ياشادیغی مئنسترواسييا نيظامسيزلیغی ندير؟ بۇ دؤورده ايشتيراک ائدن قیسمی دييشمهلره مئنسترواسييا نيظامسيزلیغی دئيه بيلمک اوۆچۆن بۇ وضعيتين تئکرارلاییـجی خوصوصيتده اولماسی لازيمـدير. مئنسترواسييا نيظامسيزلیغی مئنسترواسييا قاناماسينين ريتمينين، ميقدارينين يا دا هر ايکيسينين بيردن پوزۇلماسی دير. بۇ پوزۇلمانين فرق ائديلر درجهده تئکرارلانماسی دير. مئنسترواسييا نيظامسيزليغين تعيين اولۇنماسيندا قانامانين ميقداری دا اؤنملی دیر. مئنسترواسييانين هئچ بير نيظامی يوخسا، داواملی آلدانير و يا اۇزۇن مۆدّت هئچ قاناميرسا، بۇ وضعییتی نيظامسيزليق اولاراق قييمتلنديرمک لازيمدير. ميقدار اولاراق چوخ آز و يا حددينـدن آرتيقديرسا، بۇ دا بير نيظامسيزليق دير. آيريجا 7 گۆندن اۇزۇن سۆرن قانامالار، پارچالار ائحتيوا2 ائدن قانامالاردا مئنسترواسييا نيظامسيزلیغی اولاراق کاراکتئريزه ائديلر. بۇ قانامالار، آدامی قانسيز سالار، يورغۇنلۇغا سبب اولار. طبيعي بۇنۇن تئیخا ترسهسی ده پروبلئم! ديقّت ائديلمهسی لازيم اولان خۇصۇص بۇ نيظامسيزليقلارين هورمۇنال سببلر’له يا دا اينفئکسييايا3 باغلی دا اولا بيلهجـَگی… آبورت4 و يا بعضاً لئیزئر عملياتی سونراسی دا بۇ تيپ پروبلئملر’له ده قارشيلاشيلا بيلر.
مئنسترواسييا نيظامسيزلیغی باش وئرديکده نه ائديلمهسی لازيمدير؟
-بۇ وضعيیتده بير قادين دوغۇم اۇزمانینا5 مۆراجيعت ائديلمهلی دير. نيظامسيزليغا نهيين سبب اولدۇغۇ تثبيت ائديلمهلی دير.
–دوکتورا گئتمهگی طلب ائدن وضعيیتلر:
-مئنسترواسييانين 9 ياش کیمی چوخ تئز ياشدا باشلاديسا،
– مئنسترواسييا قانامالاری 21 گۆندن چوخ، 35 گۆندن آز فاصيلهلرله اولۇرسا،
– مئنسترواسييا قاناماسی 7 گۆندن اۇزۇن و يا 1 گۆندن آز چکيرسه،
– ایکی قاناما آراسی لکهلنیلمهلر اولۇرسا،
– مئنسترواسييا قاناماسی حدديندن آرتيق ميقداردا اولۇرسا،
اون آلتی ياشينا گلدیگی حالدا هله ده مئنسترواسييا قاناماسی گؤرۆلمهدیسه.
1- مئنسترواسييا: حیض قانی
2- ائحتيوا: شامل
3- اينفئکسييا: عفونت
4- آبورت: اۇشاق سالماق، سقط جنین
5- اۇزمان: متخصص
کؤچۆرۆب اۇیغۇنلاشدیران: آیهان میانالی
Yazını bu əlifbada oxuyun: TÜRKCƏ
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab prs_Arab prs_Arab prs_Arab pes_Arab azb_Arab azj_Latn